## Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osobe koje osobnim radom, samostalno, u obliku zanimanja obavljaju profesio

### NN 108/1996 (23.12.1996.), Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osobe koje osobnim radom, samostalno, u obliku zanimanja obavljaju profesio

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju čl. 117. i 196. st. 5. i 6. Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94), i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 9. prosinca
1996. donosi

## **ODLUKU**

### **O OSNOVICAMA ZA OBRAČUNAVANJE I PLAĆA-NJE DOPRINOSA I ZA OSTVARIVANJE PRAVA IZ MIROVINSKOG I INVALIDSKOG OSIGURANJA ZA OSOBE KOJE OSOBNIM RADOM, SAMOSTALNO, U OBLIKU ZANIMANJA OBAVLJAJU PROFESIONAL- NU DJELATNOST I ZA OSIGURANIKE-VRHUNSKE ŠPORTAŠE KOJI AMATERSKI OBAVLJAJU ŠPORTSKU DJELATNOST**

Članak 1.

Osnovice za obračunavanje i plaćanje doprinosa i ostvarivanje prava
iz mirovinskog i invalidskog osiguranja osoba koje osobnim radom samostalno
u obliku zanimanja, obavljaju profesionalnu djelatnost, kao i vrhunske
športaše koji amaterski obavljaju športsku djelatnost, a obvezno su osigurani
prema odredbama članka 20. st. 2. i 3. Zakona o mirovinskom i invalidskom
osiguranju, određuju se prema stupnju stručne spreme i dužini ukupnog mirovinskog
staža osiguranika i to:

1.

a) za članove Zajednice umjetnika Hrvatske koji imaju stručnu spremu
sedmoga ili osmoga stupnja,

b) za odvjetnike i javne bilježnike,

c) za samostalne filmske radnike i za glazbene odnosno estradne radnike
koje je strukovna organizacija kojoj osiguranik pripada razvrstala u zvanja
za koja se traži stručna sprema sedmoga ili osmoga stupnja,

d) za samostalne lektore,

e) za samostalne znanstvene i tehničke prevoditelje,

f) za samostalne novinare,

g) za samostalne liječnike,

h) za sve ostale osiguranike koji imaju stručnu spremu sedmog ili osmog
stupnja (visoka stručna sprema):

**S mirovinskim stažem Osnovica osiguranja**

---

1. manjim od 20 godina u svoti od 3.370,00 kn

2. od 20 i više godina u svoti od 3.700,00 kn

2.

a) za članove Zajednice umjetnika Hrvatske koji imaju stručnu spremu
petoga ili šestoga stupnja,

b) za samostalne filmske radnike koje je strukovna organizacija kojoj
osiguranik pripada razvrstala u zvanja za koja se traži stručna sprema
petoga ili šestoga stupnja,

c) za samostalnog debatnog stenografa,

d) za sve ostale osiguranike koji imaju stručnu spremu petog ili šestog
stupnja (viša stručna sprema ili sprema visokokvalificiranog radnika):

**S mirovinskim stažem Osnovica osiguranja**

---

1. manjim od 20 godina u svoti od 3.219,00 kn

2. od 20 i više godina u svoti od 3.542,00 kn

3.

a) za članove Zajednice umjetnika Hrvatske koji imaju stručnu spremu
trećega ili četvrtoga stupnja,

b) za samostalne filmske radnike i za glazbene odnosno estradne radnike
koje je strukovna organizacija kojoj osiguranik pripada razvrstala u zvanja
za koja se traži stručna sprema trećega ili četvrtoga stupnja,

c) za profesionalne ribare na moru koji upotrebljavaju tzv. velika ribolovna
sredstva,

d) za samostalne učitelje plesa,

e) za samostalne trurističke vodiče,

f) za sve ostale osiguranike koji imaju stručnu spremu trećeg ili četvrtog
stupnja (srednja stručna sprema, odnosno sprema kvalificiranog radnika),

**S mirovinskim stažem Osnovica osiguranja**

---

1. manjim od 20 godina u svoti od 2.449,00 kn

2. od 20 i više godina u svoti od 2.691,00 kn

4.

a) za članove Zajednice umjetnika Hrvatske koji imaju stručnu spremu
prvoga ili drugoga stupnja,

b) za glazbenike, odnosno estradne radnike iz članka 1. točke 3. pod
b) za vrijeme trajanja pripravničkog staža najviše do jedne godine,

c) za nosače prtljage na željezničkim stanicama,

d) za kolportera tiska,

e) za profesionalne ribare na moru koji upotrebljavaju tzv. mala ribarska
sredstva,

f) za sve ostale osiguranike koji imaju stručnu spremu prvog ili drugog
stupnja (niža stručna sprema, odnosno sprema polukvalificiranog radnika):

**S mirovinskim stažem Osnovica osiguranja**

---

1. manjim od 20 godina u svoti od 1.833,00 kn

2. od 20 i više godina u svoti od 2.016,00 kn

5) za osiguranike koji nemaju nikakvu stručnu spremu:

**S mirovinskim stažem Osnovica osiguranja**

---

1. manjim od 20 godina u svoti od 1.538,00 kn

2. od 20 i više godina u svoti od 1.697,00 kn

Članak 2.

Razvrstavanje osiguranika samostalnih filmskih radnika i glazbenih,
odnosno estradnih radnika u odgovarajuća zvanja, obavlja strukovna organizacija
kojoj osiguranik pripada.

Članak 3.

Ako tijekom osiguranja nastane promjena u dužini mirovinskoga staža
ili u stručnoj spremi, nova osnovica osiguranja određuje se od prvoga dana
idućeg mjeseca u kojem je nastala promjena.

Članak 4.

Osim osnovica osiguranja u koje se osiguranici razvrstavaju prema odredbama
članka 1. ove odluke, utvrđuju se i više osnovice osiguranja u koje se
osiguranici razvrstavaju prema vlastitom izboru, bez obzira na dužinu mirovinskoga
staža i to:

- osiguraniku iz članka 1. točke 1. ove odluke u svoti od 9.224,00 kn,

- osiguraniku iz članka 1. točke 2. ove odluke u svoti od 8.815,00 kn,

- osiguraniku iz članka 1. točke 3. ove odluke u svoti od 6.713,00 kn,

- osiguraniku iz članka 1. točke 4. ove odluke u svoti od 5.029,00 kn,

- osiguraniku iz članka 1. točke 5. ove odluke u svoti od 4.228,00 kn.

Članak 5.

Izmjena osnovica prema članku 4. ove odluke primjenjuje se za kalendarsku
godinu u kojoj je podnesen zahtjev za izbor više osnovice osiguranja.

Članak 6.

Doprinos za mirovinsko i invalidsko osiguranje osoba iz članka 1. ove
odluke obračunava se i plaća prema Zakonom utvrđenoj stopi za osiguranike
koji su sami obveznici plaćanja doprinosa na pripadajuću osnovicu osiguranja
koja je izražena u bruto svoti.

Doprinos iz stavka 1. ovoga članka, umjesto osiguranika može plaćati
odgovarajuće strukovno udruženje što je osiguranik dužan dokazati prigodom
podnošenja prijave na osiguranje potvrdom strukovne organizacije o preuzimanju
obveze plaćanja doprinosa.

Članak 7.

Za razdoblje koje prethodi mjesecu u kojem je pokrenut postupak za utvrđivanje
svojstva osiguranika, doprinos za mirovinsko i invalidsko osiguranje obračunava
se i plaća prema osnovici iz članka 1. ove odluke i prema stopi doprinosa
koja vrijedi u vremenu pokretanja postupka.

Članak 8.

Osnovice za ostvarivanje prava iz mirovinskog i invalidskog osiguranja
osoba iz članka 7. ove odluke utvrđuju se u skladu s odlukama o osnovicama
osiguranja koje su se primjenjivale u razdobljima za koje se priznaje svojstvo
osiguranika.

Članak 9.

Doprinos se plaća u roku od 15 dana nakon dostave rješenja.

Članak 10.

Obračunati doprinosi plaćaju se na dan dospijeća. Obveznik plaćanja
doprinosa koji doprinose ne uplati u roku dospjelosti, dužan je platiti
zatezne kamate na svotu doprinosa koju nije pravodobno uplatio.

Članak 11.

Osobama kojima je svojstvo osiguranika utvrđeno prije 1. siječnja 1997.
određivanje osnovica prema članku 1. i 4. ove odluke obavit će se po službenoj
dužnosti, bez donošenja rješenja.

Članak 12.

Danom stupanja na snagu ove odluke prestaje vrijediti Odluka o osnovicama
osiguranja koje se uzimaju za obračunavanje i plaćanje doprinosa i za određivanje
prava iz mirovinskog i invalidskog osiguranja za osobe koje osobnim radom
samostalno u obliku zanimanja obavljaju profesionalnu djelatnost i za osiguranike-vrhunske
športaše koji amaterski obavljaju športsku djelatnost ("Narodne novine",
broj 4/96).

Članak 13.

Ova odluka stupa na snagu osmoga dana nakon objave u "Narodnim novinama",
a primjenjivat će se od 1. siječnja 1997.

Klasa: 140-13/96-01/4535
Urbroj: 341-99-01/96-2
Zagreb, 9. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja
radnika Hrvatske
**dr. Đuro Njavro,** v. r.

Odluka, NN 108/1996-2121